**מדינת ישראל**

**משרד המשפטים**

**פרקליטות מחוז חיפה (אזרחי)**

**תאריך:** יא' ניסן, תשפ"ג 2 אפריל, 2023

לכבוד

**מת"ח חיפה**


**טפסר משנה יצחק סויסה**

שלום רב,

**הנדון: סיור פרקליטים וילדיהם**

1. בשמי ובשם פרקליטי המחוז, אנו מבקשים להודות לך, לעובדי התחנה ולעו"ד עדי פתאל, יועצת משפטית מחוז חוף, על הביקור הפורה, המעשיר והחשוב בתחנתכם ביום 27.3.23 והפעילות לילדי היחידה שלנו בחג פורים שקדם לו.
2. במסגרת הביקור, העמקנו ולמדנו על עבודתכם החשובה והמשמעותית כגוף חירום והצלה, פועלכם הראוי לשבח בחילוץ אזרחים משריפות ותאונות בתנאים של אי ודאות ושמירה על ערכי טבע ומשאבים החיוניים והכרחיים לקיומה של מדינת ישראל.
3. למדנו עוד על הכשירויות הרבות להם נדרשים לוחמי האש, על האמצעים השונים והמרשימים העומדים לרשותכם בפעולות חילוץ והצלה.
4. עוד למדנו על האתגרים המקצועיים המורכבים שמזמן לכם המצב הביטחוני והתעשייתי במחוז ובארץ ותודות לעדי, למדנו על תחומי הפעילות המשפטית העניפה בהם מעורב המחוז, האתגרים המשפטיים שצלחתם ואלו אשר עוד נכונו לכם.
5. התרשמנו מאד מהיותכם גוף מקצועי מציל חיים, חדור ערכים ומטרות, המסכן עצמו ברמה יומיומית למען ביטחונם ושלומם של אזרחי ישראל.
6. הייתה זו גם חוויה בלתי נשכחת עבור ילדי הפרקליטים, אותם אירחתם בתחנתכם בחג פורים, אשר יצאו מהסיור נלהבים, שמחים וחלקם בעלי חלומות להיות "סמי הכבאי" כשיגדלו.
7. על כל אלה ועוד קבלו תודתנו והערכתנו הגדולה ושמרו על עצמכם.
8. בברכת חג פסח שמח וכשר, נקווה שנראה ימים טובים ושקטים יותר.

בברכה ובכבוד רב,



אילה פיילס-שרון, עו"ד

פרקליטת מחוז חיפה (אזרחי)